میانماردا، گئچن هفته چرشنبه گونو 122 نفرله میئیک شهرین‌دن یانگونا گئدرکن دنیزه دوشن حربی نقلیات اوچاغی‌نین یولچولاریندان‌ 76سی‌نین جسدی تاپیلدی.
اوردودان وئریلن آچیقلامادا، آختارما قورتارما ایشلرینی داوام ائتدیرن قروپ‌لارین آندامان دنیزین‌دن بازار گونو 13، بازار ارته‌سی ده 17 نفرین داها جسدینی چیخاردیغی ایفاده ائدیلدی.
آچیقلامادا، بو آنا قدر 28ی قادین، 12سی اوشاق توپلام 76 نفرین جسدینین تاپیلدیغی بیلدیریلدی.
اؤته یاندان یئرلی مئدیادا یئر آلان خبرلره گؤره، میانمار باش قرارگاه باشقانی مین آونگ هلاینگ، قضانین احتیمالا پیس هاوا‌دان قایناقلاندیغینی ایفاده ائتدی.
چین مالی وای-8 تیپی توربو پروانه‌لی اوچاق، 7 ژوئن چرشنبه گونو اؤلکه‌نین  میئیک شهرین‌دن هاوالاندیق‌دان یاریم ساعات سونرا راداردان ایتمیشدی. اوچاقدا چوخو اوردو منسوب‌لاری‌نین عائله‌لری اولماقلا 108 یولچو و 14 خدمه واردی.
